રેસકોર્ષ ખાતે રાજયપાલ દ્વારા ધ્વજવંદન કરવામાં આવશે ત્યારે એરફોર્સના હેલીકોપ્ટર દ્વારા પૂષ્પ વર્ષા કરવામાં આવશે, ધ્વજવંદન દરમિયાન મુખ્ય મંત્રી વિજયભાઇ રૂપાણી અને નાયબ મુખ્ય મંત્રી નિતિનભાઇ પટેલની અધ્યક્ષતામાં પોલીસની જુદી જુદી ૨૭ જેટલી પ્લાટુન દ્વારા વિવિધ પરેડ યોજવામાં આવશે તેમજ રાજકોટની જનતા અતિઆધૂનિક શસ્ત્ર નિહાળી શકે તે માટે શસ્ત્ર પ્રદર્શન સહિત ૧૪ જેટલા કાર્યક્રમ યોજવામાં આવનાર હોવાનું પત્રકાર પરિષદમાં પોલીસ કમિશનર મનોજ અગ્રવાલે જણાવી તમામ કાર્યક્રમ નિહાળવા અને માણવા માટે શહેરીજનોને અનુરોધ કર્યો છે. તા. ૨૬ જાન્યુઆરીએ સવારે ૮-૫૫ કલાકે રેસકોર્ષ ખાતે રાજયપાલ દેવવ્રત આચાર્યના હસ્તે ધ્વજવંદન કરવામાં આવશે ત્યારે એરફોર્સના હેલીકોપ્ટર દ્વારા તિરંગા પર પૂષ્પ વર્ષા કરવામાં આવશે, મુખ્ય મંત્રી વિજયભાઇ રૂપાણી અને નાયબ મુખ્ય મંત્રી નિતિનભાઇ પટેલની ઉપસ્થિતીમાં પોલીસની જુદી જુદી ૨૭ ટીમ દ્વારા વિવિધ પરેડ યોજશે.